Intelepciune. Cum sa traiesti la poalele unui vulcan \n \n Ce poti face cand o civilizatie ameninta sa se prabuseasca? Sa-i citesti pe inteleptii Romei antice, de exemplu. Pe Seneca, Epictet, Cicero, Lucretiu, Marc Aureliu. Intelepciune este un fel de peplum filosofic, in care asistam la moartea lui Pliniu cel Batran si la lupte de gladiatoare, la sinucideri grandioase si banchete filosofice ridicole, la prietenii sublime si la asasinate care au schimbat cursul istoriei. Partenonul grec paleste in fata Forumului roman, caci, in vreme ce Atena ridica ochii spre cerul Ideilor, Roma statea neclintita pe pamant, chiar la poalele Etnei. Nihilismului occidental contemporan, Michel Onfray ii opune acel suflu roman puternic si pragmatic, pe care idealismul grec si o morala crestina edulcorata l-au lasat prea multa vreme intr-un con de umbra. Onfray deplange epoca noastra egalitarista, [care] confunda inegalitatea cu diferenta, si doreste reabilitarea cultului onoarei, virtute pierduta astazi in favoarea altei morale, cea a pacatului. La picioarele vulcanului in eruptie, romanul Pliniu prefera sa traiasca stoic, in picioare, si sa moara cu demnitate. - Jacques Lanctot \n Traducere din limba franceza de Petruta Spanu.